Lindemann (yhtye)

Till Lindemann on vuonna 2013 nimellä Lindemann perustettu musiikkiprojekti, jonka perustivat Rammstein-yhtyeen vokalisti Till Lindemann ja Pain-yhtyeestä tuttu Peter Tägtgren. Tägtgren kuvaili heidän musiikkiaan yhtyeiden sekoitukseksi lisäten, että ”ainakin se on sekoitus Rammsteinin laulua ja Painin musiikkia.” Till ja Peter julkaisivat yhdessä kaksi studioalbumia "Skills in Pills" (2015) ja F &amp; M (2019). Tägtgren erosi silloisesta Lindemannista vuonna 2020, jonka jälkeen Till Lindemann on jatkanut sooloprojektiaan omalla nimellään. Peter ja Lindemann ehtivät kertaalleen esiintyä Suomessa Helsingin jäähallissa 29.02.2020 ennen Peterin eroamista. 
Historia.
Alku ja "Skills in Pills" (2013–2016).
Lindemann ja Tägtgren tapasivat vuoden 2000 paikkeilla rockpubissa Tukholmassa, kun Clawfinger-yhtyeen jäsenet tutustuttivat heidät toisilleen. Rammsteinin ollessa pääesiintyjänä festivaalilla Ruotsissa vuonna 2013 kutsui Lindemann Tägtgrenin mukaan. Tuolla hän kertoi Tägtgrenille haluavansa ottaa kaksi vuotta lomaa musiikin kirjoittamiseen Tägtgrenin kanssa. Heidän oli alun perin tarkoitus kirjoittaa vain yksi tai kaksi laulua, mutta Tägtgren piti heidän tuotantoaan ”liian hyvänä” ja halusi kirjoittaa lisää.
Yhtye julkaisi debyyttisinglensä ”Praise Abortin” 28. toukokuuta 2015. Ensialbumi "Skills in Pills" julkaistiin 19. kesäkuuta 2015. Marraskuussa 2016 Painin Facebook-sivulla kiusoiteltiin konsertin tapahtuvan 9. marraskuuta. Lindemann liittyi Tägtgrenin kanssa lavalle laulamaan ”Praise Abortin”.
"F &amp; M" ja Tägtgren lähtee yhtyeestä (2019–2020).
16. elokuuta 2019 Peter Tägtgren ilmoitti seuraavan albumin olevan valmis. Uudesta singlestä nimeltään ”Steh auf” julkaistiin sosiaalisissa medioissa houkutin, jossa kerrottiin musiikkivideon tulevan 13. syyskuuta 2019. Musiikkivideolla oli mukana myös ruotsalainen näyttelijä Peter Stormare. Albumi "F &amp; M" julkaistiin 22. marraskuuta 2019. Lindemann julkisti vuoden 2020 kiertueen 4. marraskuuta 2019 sosiaalisessa mediassa. Osa kiertueen esiintymisistä jouduttiin perumaan koronaviruspandemian vuoksi.
Marraskuussa 2020 duo ilmoitti lopettavansa yhteistyönsä. Sen viimeinen julkaisu oli konserttivideo vuoden 2020 Moskovan esiintymisestä. Till Lindemann on tämän jälkeen tehnyt musiikkia Till Lindemann -nimen alla.
Ich hasse Kinder (2022).
Vuoden 2022 alussa Lindemann aloitti kiertueen nimeltä "Ich Hasse Kinder -"kiertueen uudella kokoonpanolla: Jes Paige (kitara), Emily Ruvidich (kitara), Acey Slade (basso) ja Joe Letz (rummut). Seuraavat kiertuepäivät julkaistiin, mutta kiertue siirrettiin myöhemmälle ajankohdalle koronapandemian vuoksi. Kiertueen konsertit Venäjällä peruttiin Venäjän aloittaman sodan vuoksi. 
"Zunge" (2023) ja livekiertue.
Syyskuussa 2023 Till Lindemann julkaisi kappaleen ”Zunge” musiikkivideon ja ilmoitti samalla julkaisevansa 03.11.2023 "Zunge"-nimisen albumin. Albumi on ensimmäinen Lindemannin sooloalbumi Peterin eroamisen jälkeen. Till Lindemann ilmoitti kesällä 2023 lähtevänsä Euroopan-kiertueelle loppuvuodesta 2023. Kiertueella Till Lindemann esittää myös Peterin kanssa tehtyjä kappaleita. Suomi oli myös mukana kiertuelistassa ja Till Lindemann esiintyi Helsingin jäähallissa uuden kokoonpanon kanssa 03.12.2023.
Uudet singlejulkaisut ja kiertue (2024-).
Till Lindemann julkaisi 20.12.2024 uuden singlen nimeltään ”Meine Welt”. Helmikuussa Lindemann ilmoitti aloittavansa "Festival Tourin" ja "Meine Welt Tourin". "Festival Tour" sisälsi yhteensä kymmenen festivaaliesiintymistä. Ensimmäinen niistä oli 13.06.2025 kun Lindemann esiintyi pääesiintyjänä Turussa järjestetyssä Rockfestissa. "Meine Welt Tour" alkaa lokakuussa. 11.06.2025 Till Lindemann julkaisi singlen nimeltään "Und die Engel singen".